กฎกระทรวง ฉบับที่ 2 (พ.ศ. 2527) ออกตามความในพระราชบัญญัติภาษีสรรพสามิต พ.ศ. 2527 ว่าด้วยหลักเกณฑ์และวิธีการในการกำหนดราคาสินค้าที่ผลิตในราชอาณาจักร เพื่อถือเป็นเกณฑ์ในการคำนวณภาษี
ตราครุฑ
ตราครุฑ
กฎกระทรวง
ฉบับที่
2 (พ.ศ. 2527)
ออกตามความในพระราชบัญญัติภาษีสรรพสามิต
พ.ศ.
2527
ว่าด้วยหลักเกณฑ์และวิธีการในการกำหนดราคาสินค้าที่ผลิต
ในราชอาณาจักร เพื่อถือเป็นเกณฑ์ในการคำนวณภาษี
----------

อาศัยอำนาจตามความในมาตรา 5 และมาตรา 8 (1) วรรคสอง แห่งพระราชบัญญัติภาษี
สรรพสามิต พ.ศ. 2527
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

การกำหนดราคาสินค้าที่ผลิตในราชอาณาจักรเพื่อถือเป็นเกณฑ์ในการคำนวณภาษี ในกรณีที่ไม่มี
ราคาตลาดขายส่งช่วงสุดท้ายที่มีการขายให้แก่ผู้ขายปลีกหรือราคาตลาดดังกล่าวมีหลายราคา ให้อธิบดี
กำหนดตามหลักเกณฑ์และวิธีการดังนี้

(1)
ในกรณีที่ไม่มีราคาตลาดขายส่งช่วงสุดท้ายที่มีการขายให้แก่ผู้ขายปลีก ให้กำหนดราคาตาม
ราคาตลาดขายส่งช่วงสุดท้ายที่ผู้ประกอบอุตสาหกรรมรายอื่นขายสินค้าประเภท
ชนิด หรือแบบเดียวกัน
หรือที่มีปริมาณ
และคุณภาพเช่นเดียวกันหรือใกล้เคียงกัน แล้วแต่กรณีให้แก่ผู้ขายปลีก

(2)
ในกรณีที่ราคาตลาดขายส่งช่วงสุดท้ายที่มีการขายให้แก่ผู้ขายปลีกมีหลายราคา ให้กำหนด
ราคาโดยวิธีใดวิธีหนึ่งดังนี้
 (ก) ในกรณีที่ราคาของสินค้าประเภท ชนิด
หรือแบบเดียวกันแตกต่างกันในแต่ละท้องที่
ให้ถือราคาเฉลี่ยที่คำนวณโดยวิธีส่วนเฉลี่ยถ่วงน้ำหนักจากปริมาณสินค้าที่ขาย กับราคาที่ได้รับจากการขาย
ให้แก่ผู้ขายปลีกตามหลักเกณฑ์ ดังนี้

ราคาที่นำมาเฉลี่ยให้ใช้ราคาตลาดขายส่งช่วงสุดท้ายปัจจุบัน

ปริมาณที่นำมาเฉลี่ยให้ใช้ปริมาณการขายในเดือนที่ล่วงมาแล้วของผู้ขายส่งช่วงสุดท้ายที่มีการ
ขายให้แก่ผู้ขายปลีก

ผลของการคำนวณ
ถ้ามีเศษของบาทให้คิดทศนิยมเพียงสองตำแหน่ง

ผลของการคำนวณส่วนเฉลี่ยถ่วงน้ำหนักของสินค้าแต่ละประเภท จะต้องแตกต่างจากราคา
ที่อธิบดีประกาศกำหนดไว้ครั้งสุดท้ายเกินกว่าร้อยละสอง
 (ข)
ให้กำหนดราคาตลาดตามราคาของสินค้าที่สำรวจได้จากตลาดทั่วไปในเขตท้องที่ ใน
เขตที่ตั้งของโรงอุตสาหกรรม หรือเขตที่มีการประกาศกำหนดราคาสินค้าในส่วนกลาง แล้วแต่กรณี
 (ค) ให้กำหนดราคาตลาดตามราคาขายสินค้า ณ
โรงงานบวกด้วยกำไรตามอัตรา
มาตรฐานของสินค้าประเภทนั้น ๆ หรือ
 (ง) ให้กำหนดราคาโดยใช้ราคาขายปลีกในตลาดปกติ
หรือราคาที่มีการประกาศกำหนดใน
ส่วนกลาง
หักด้วยกำไรตามอัตรามาตรฐานของสินค้าประเภทนั้น ๆ

ให้ไว้ ณ วันที่ 19 พฤศจิกายน พ.ศ. 2527

สุธี สิงห์เสน่ห์

รัฐมนตรีช่วยว่าการ ฯ รักษาราชการแทน

รัฐมนตรีว่าการกระทรวงการคลัง
----------------------------------------------------------------------------
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่มาตรา 8 (1) วรรคสอง แห่งพระ
ราชบัญญัติภาษีสรรพสามิต พ.ศ. 2527
บัญญัติว่าสินค้าที่ผลิตในราชอาณาจักรที่ต้องเสียภาษีตามมูลค่านั้น
ให้ถือตามราคาตลาดขายส่งช่วงสุดท้ายที่มีการขายให้แก่ผู้ขายปลีก และในกรณีที่ไม่มีราคาตลาดดังกล่าว
หรือราคาตลาดดังกล่าวมีหลายราคา ให้ถือตามราคาที่อธิบดีประกาศในราชกิจจานุเบกษาเป็นครั้งคราว
ตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้